als_Latn dik_Latn sag_Latn
Prishtinë, 12 mars 2015 – Ministri i Ministrisë për Forcën e Sigurisë së Kosovës (MFSK), zotëri Haki Demolli mirëpriti oficerët gjerman nga “Qendra e edukimit qytetar dhe Zhvillimit të Udhëheqjes” (Leadership Development and Civic Education Center), nënkolonel Martin Gerster dhe kapiteni Dirk Peddinghaus, të cilët që nga data 10-12 mars mbajtën në MFSK, seminarin me temë ”Forcat e Armatosura në demokraci”.
Në fjalën e tij Fjalë drejtori i Departamentit për Politika dhe Plane në MFSK Faruk Geci vlerësoi se ky trajnim ka qenë i mirëpritur nga pjesëmarrësit e seminarit sepse kanë pasur mundësi të dëgjojnë gjëra interesante dhe të rëndësishme si dhe të mësojnë nga përvojat e ushtrisë gjermane.
Pjesëmarrës në këtë seminari kanë qenë 30 pjesëtarë të MFSK dhe FSK-së, duke përfshirë këtu zyrtarë të lart civil si dhe oficerë komandues nga njësi të ndryshme të FSK-së, të cilët kishin mundësi që gjatë këtyre ditëve përmes ligjëratave interaktive dhe debateve të shpeshta, të shkëmbejnë idetë dhe përvojat për çështje me interes shumë praktik të drejtimit dhe detyrave që kryejnë në kuadër të institucionit. Të gjithë të pranishmit në fund të trajnimit u certifikuan nga ligjëruesit gjerman.
Temat e trajtuara kanë qenë të ndryshme dhe me interes për pjesëmarrësit si: koncepti i zhvillimit të udhëheqjes dhe edukimit civil, komisionari parlamentar për forcat e armatosura, ligji disiplinor, pajtueshmëria e familjes dhe detyrës, udhëheqja e brendshme, të drejtat dhe detyrat e personelit ushtarak, integrimi i forcave ushtarake sipas të drejtës kushtetuese dhe shumë tema tjera interesante dhe me vlerë. /KI/
als_Latn als_Latn als_Latn als_Latn